ایراندا فرانسالی نفت شیرکتی توتالین چکیلمه‌سین‌دن سونرا، گونئی پارس دوغال گاز ساحه‌سین‌ده ۱۱.جی فاز پروژه‌سینی گلیشدیره‌جگی آچیقلانان چین میلی نفت شیرکتین‌دن ۱۰ آیدیر هئچ بیر آددیم یوخدور.
ایران دؤولت مئدیاسین‌دا یئر آلان خبرلره گؤره، آمریکا تحریملریندن سونرا ایراندان چکیلن فرانسا نفت شیرکتی توتالین، گونئی پارسی طبیعی گاز ساحه‌سین‌ده یئریتدیگی ۱۱.جی ساحه پروژه‌سینی چین میلی نفت شیرکتینین تحویل آلدیغینی بیلدیرمیشدی آنجاق بو آچیقلامانین اۆزریندن ۱۰ آی گئچمه‌سینه باخمایاراق هله بیر گلیشمه اولمادی.
توتالین ۲۰۱۸.جی ایل ۴ نوامبر تاریخین‌ده ایکینجی تحریملر باشلامادان ایرادان چکیله‌جگینی آچیقلاماسیندان سونرا، ایرانین نفت باخانی بیژن زنگنه، نویابرین ۲۷سینده چینین میلی نفت شیرکتینین توتالین یئرینی توتاجاغینی آچیقلامیشدی.
ایران دؤولت مئدیاسین‌دا ایسه توتالین یئرینی آلماسی گؤزلنن چین میلی نفت شیرکتینین، بو قونودا ۱۰ آیدیر هئچ بیر آددیم آتمادیغی و هئچ بیر گیریشیمی اولمادیغی بیلگیسی پایلاشیلدی.
